Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7447

3. Végrehajtás 3.1 Az elfogadható repülésbiztonsági szint fogalmát repülésbiztonsági teljesítmény-mutatókban és repülésbiztonsági teljesítménycélokban határozzák meg és repülésbiztonsági követelmények útján hajtják végre. 3.2 Az elfogadható repülésbiztonsági szint, repülésbiztonsági teljesítmény-mutatók, repülésbiztonsági teljesítménycélok és repülésbiztonsági követelmények közötti összefüggések az alábbiak: az elfogadható repülésbiztonsági szint az átfogó fogalom; a repülésbiztonsági teljesítmény-mutatók azok a mérőeszközök vagy mértékek, amelyekkel meghatározható, hogy elérték-e az elfogadható repülésbiztonsági szintet, a repülésbiztonsági teljesítménycélok az elfogadható repülésbiztonsági szintre vonatkozó minősített célkitűzések, míg a repülésbiztonsági követelmények a repülésbiztonsági teljesítmény-mutatók eléréséhez szükséges eszközök vagy erőforrások. 3.3 Egy elfogadható repülésbiztonsági szint repülésbiztonsági teljesítmény-mutatói lehetőleg legyenek egyszerűek és kapcsolódjanak egy Állam repülésbiztonsági programjának vagy egy járató/szolgáltató repülésbiztonság-irányítási rendszerének (SMS) főbb alkotóelemeihez. A repülésbiztonsági teljesítménymutatókat általában számokkal fejezik ki. 3.4 Egy elfogadható repülésbiztonsági szint repülésbiztonsági teljesítménycéljait lehetőleg annak felmérése után határozzák meg, hogy mi kívánatos és mi reálisan elvárható az egyes járatóktól/szolgáltatóktól. A repülésbiztonsági teljesítménycélok lehetőleg legyenek mérhetők, az érintett felek számára elfogadhatók, valamint az elfogadható repülésbiztonsági szinttel megegyezők. 3.5 Az elfogadható repülésbiztonsági szint repülésbiztonsági teljesítménycéljainak eléréséhez szükséges repülésbiztonsági követelményeket lehetőleg operatív eljárásokban, technológiában és rendszerekben, programokban, előre nem látott eseményekre kidolgozott intézkedésekben, stb. fejezzék ki, amelyekhez hozzáadhatók a megbízhatóságra, rendelkezésre-állásra és/vagy pontosságra vonatkozó mértékek. 3.6 Egy elfogadható repülésbiztonsági szintet lehetőleg több kisebb repülésbiztonsági teljesítménymutatóval fejezzenek ki és több repülésbiztonsági teljesítménycélra fordítsanak le, ne egy nagyobb fogalomra. -- -- VÉGE -- -- ANNEX 12. Kutatás és mentés Nyolcadik Kiadás – 2004. Július

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes